Document ID: 32009D0528

NEUVOSTON PÄÄTÖS,
tehty 3 päivänä heinäkuuta 2009,
uuden jäsenen nimittämisestä Euroopan yhteisöjen komissioon
(2009/528/EY, Euratom)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 215 artiklan toisen kohdan,
ottaa huomioon Euroopan atomienergiayhteisön perustamissopimuksen ja erityisesti sen 128 artiklan toisen kohdan,
sekä katsoo seuraavaa:
Danuta HÜBNER on 24 päivänä kesäkuuta 2009 päivätyllä kirjeellä eronnut komission jäsenen tehtävistään. Hänen tilalleen olisi nimitettävä uusi jäsen jäljellä olevaksi toimikaudeksi,
ON PÄÄTTÄNYT SEURAAVAA:
1 artikla
Nimitetään Pawel SAMECKI komission jäseneksi kaudeksi, joka alkaa 4 päivänä heinäkuuta 2009 ja päättyy 31 päivänä lokakuuta 2009.
2 artikla
Tämä päätös tulee voimaan 4 päivänä heinäkuuta 2009.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 3 päivänä heinäkuuta 2009.

Labels: 15